Cynrychiolaeth Y Bobl, Cymru Enwi a dod i rym 1 1 Enw’r Rheoliadau hyn yw Rheoliadau Cynrychiolaeth y Bobl (Cofrestru Etholiadol heb Geisiadau) (Cynllun Peilot) (Cymru) 2025. 2 Daw’r Rheoliadau hyn i rym ar 17 Ionawr 2025. Cymhwyso 2 Nid yw’r Rheoliadau hyn ond yn gymwys mewn perthynas ag— a Cyngor Dinas Casnewydd a Chyngor Bwrdeistref Sirol Casnewydd; b Cyngor Sir Powys; c Cyngor Gwynedd . Dehongli 3 Yn y Rheoliadau hyn— ystyr “ ardaloedd penodedig ” (“ specified areas ”) yw’r ardaloedd y cyfeirir atynt yn rheoliad 2; mae i “ cyfnod penodedig ” (“ specified period ”) yr ystyr a roddir yn rheoliad 4(3); ystyr “ Deddf 1983 ” (“ the 1983 Act ”) yw Deddf Cynrychiolaeth y Bobl 1983 ; ystyr “ Deddf 2024 ” (“ the 2024 Act ”) yw Deddf Etholiadau a Chyrff Etholedig (Cymru) 2024; ystyr “ Rheoliadau 2001 ” (“ the 2001 Regulations ”) yw Rheoliadau Cynrychiolaeth y Bobl (Cymru a Lloegr) 2001 . Y darpariaethau sydd i’w peilota ar gyfer y cyfnod penodedig 4 1 Mae’r Rheoliadau hyn yn darparu ar gyfer peilota newidiadau i ddeddfwriaeth a ddeddfir gan (neu sydd i’w gwneud o dan) Bennod 2 o Ran 1 o Ddeddf 2024 (cofrestru etholiadol heb geisiadau) nad ydynt wedi eu dwyn i rym eto. 2 At y diben hwn, mae’r addasiadau i ddeddfiadau yn yr Atodlen yn cael effaith yn ystod y cyfnod penodedig. 3 Mae’r cyfnod penodedig yn dechrau pan ddaw’r Rheoliadau hyn i rym ac yn dod i ben â 30 Medi 2025. Amcan y peilot 5 Amcan y peilot, at ddibenion adrannau 6(1)(a) a 17(2)(c) o Ddeddf 2024, yw profi sut y mae’r newidiadau i’r ddeddfwriaeth yn gweithio yn ymarferol gyda’r bwriad o nodi— a newidiadau angenrheidiol neu ddymunol i effaith y darpariaethau deddfwriaethol sy’n llywodraethu’r peilot, a b unrhyw argymhellion ar gyfer gweinyddu’r ddeddfwriaeth. Y dyddiad penodedig ar gyfer adroddiad y Comisiwn Etholiadol ar y cynllun peilot 6 Y dyddiad penodedig at ddibenion adrannau 6(1)(b) a 17(5)(a) o Ddeddf 2024 (y dyddiad cyn yr hwn y mae rhaid i’r Comisiwn Etholiadol anfon ei adroddiad) yw 1 Ionawr 2026. Darpariaeth arbed ar ôl diwedd y cyfnod penodedig 7 1 Mae addasiadau i ddeddfiadau y darperir ar eu cyfer yn yr Atodlen i’r Rheoliadau hyn yn parhau i gael effaith ar ôl y cyfnod penodedig mewn perthynas â chofrestru person y rhoddir hysbysiad cofrestru iddo yn unol ag adran 9ZA(3) o Ddeddf 1983 cyn diwedd y cyfnod penodedig, os yw un o’r amodau ym mharagraff (2) yn gymwys mewn perthynas â’r hysbysiad. 2 Mae’r amodau fel a ganlyn— a nid yw’r cyfnod hysbysu o dan adran 9ZA(4) o Ddeddf 1983 wedi dod i ben cyn diwedd y cyfnod penodedig, neu b mae’r cyfnod hysbysu wedi dod i ben cyn diwedd y cyfnod penodedig ond nid yw’r swyddog cofrestru wedi cyflawni’r ddyletswydd eto o dan adran 9ZA(5) o Ddeddf 1983. 3 Mae’r cyfeiriadau at Ddeddf 1983 ym mharagraffau (1) a (2) yn gyfeiriadau at Ddeddf 1983 fel y’i haddaswyd gan yr Atodlen i’r Rheoliadau hyn. 4 Mae’r addasiadau i ddeddfiadau y darperir ar eu cyfer ym mharagraff 1 o’r Atodlen i’r Rheoliadau hyn yn parhau i gael effaith ar ôl y cyfnod penodedig mewn perthynas â chofrestru person a gofrestrir— a yn ystod y cyfnod penodedig, neu b ar ôl y cyfnod penodedig yn rhinwedd paragraffau (1) a (2). Jayne Bryant Ysgrifennydd y Cabinet dros Lywodraeth Leol a Thai, un o Weinidogion Cymru 15 Ionawr 2025